Prilog 1. Tehnička specifikacija predmeta nabave nadogradnja i održavanje CARNET sigma sustava

Predmet nabave
Predmet nabave je nadogradnja i održavanje CARNET-ovog sustava za informatizaciju poslovanja ustanova – SIGMA i njenih modula/instanci.   
Naručitelj je u posjedu sustava, a sustav je razvijen na ODOO platformi. 
Sustav za informatizaciju poslovanja ustanove CARNET sigma (SIGMA-PIS) obuhvaća sljedeće module:
1. Prodaja
2. Nabava
3. Upravljanje skladišnim poslovanjem
4. Obveze prema dobavljačima i ulazni e-Račun
5. Dugotrajna imovina
6. Potraživanja od kupaca i izlazni e-Račun
7. Platni promet
8. Glavna knjiga
9. Putni nalozi
10. Blagajničko poslovanje
11. Obračun plaća
12. Uredsko poslovanje (urudžbeni zapisnik)
13. Upravljanje ljudskim resursima
14. Planiranje i praćenje proračuna
15. Učeničko fakturiranje
16. Upravljanje ključnim šifrarnicima kompanije (Master data management)
17. Upravljanje udžbenicima
18. Učenički servis
19. Delta (Data)
20. Državni arhiv
21. Prehrana
22. ZUP IT

Specijalizirani modul za upravljanje učeničkim potporama (SIGMA-UP)
Upravljanje potporama obuhvaća procese objave, dodjele, isplaćivanja i praćenja realizacije potpora za stipendije, prijevoz te besplatne udžbenike.

Instanca za potrebe u nastavi
Instanca za potrebe u nastavi obuhvaća više modula za korištenje u nastavi kod strukovnih predmeta u kojoj je omogućena simulacija poslovanja vježbi kao priprema za tržište rada. Namijenjena je učenicima i nastavnicima strukovnih predmeta.


Tehnički opisi sustava PIS i UP
SIGMA-PIS tehnički opis	 
1. Platforma razvoja ODOO („community edition“) 
2. Baza podataka: PostgreSQL 12.22
3. Operativni sustav: Ubuntu server 20.04.5 LTS  
4. Programski jezik: Python 3.7.17. 
5. Aplikacijski server: nginx 1.18.0 
SIGMA-UP tehnički opis 
1. Platforma razvoja ODOO („community edition“) 
2. Baza podataka: PostgreSQL 12.15
3. Operativni sustav: Ubuntu Server 18.04.6
4. Programski jezik: Python 3.6.9
5. Aplikacijski server: nginx /1.24.0

Sigma u nastavi tehnički opis
1. Platforma: Odoo - community edition 
2. Baza podataka: Postgres 12.22 
3. Operativni sustav baza i aplikacija: Ubuntu 20.04.6 LTS 
4. Programski jezik: Python 3.7.17 
5. Aplikacijski server: nginx 1.18.0 

Zahtjevi za održavanje i nadogradnje informacijskog sustava CARNET sigma

Ovaj dokument sadrži zahtjeve za usluge održavanja i nadogradnje funkcionalnosti cjelokupnog sustava CARNET sigma i svih modula/instanci. 
Usluga održavanja CARNET Sigma sustava isplaćivat će se sukladno dogovoru Naručitelja i Ponuditelja, a na temelju informacija koje će Ponuditelj dostavljati tjedno ili mjesečno, na način na koji odredi Naručitelj.
Budući da je postojeći sustav razvijen na Odoo platformi, implementacija nadogradnje sustava mora biti bazirana na Odoo platformi ili jednakovrijednom sustavu. Jednakovrijedni sustav u integraciji sa postojećim sustavom mora osigurati nesmetani rad bez obzira na tehnologiju na kojoj se on bazira, osigurati korisnicima jedan jedinstveni sustav te ne smije ni na koji način otežati korištenje ili pružiti smanjeni obujam funkcionalnosti koji će biti uzrokovan razvojem na drugoj tehnologiji ili platformi. 
U oba slučaja implementacije, razmjena podataka između postojećeg sustava i nadogradnje mora biti u potpunosti automatiziran. U slučaju implementacije nadogradnje koristeći jednakovrijedan sustav, isti mora biti baziran na razvojnom okviru (eng. framework) i tehnologiji otvorenog koda (eng. open source), čiji je osnovni dio sustava javno dostupan te korištenje istog ne stvara ikakve dodatne troškove za Naručitelja.
	Zahtjev br.
	Opis zahtjeva

	Verzije isporuke 
Izvršitelje se obvezuje izvršiti isporuku (implementaciju sustava) na verzijama proizvođača koje će biti aktualne u trenutku isporuke.

	2.1. IZRADA DIZAJN SPECIFIKACIJA
· Odabrani Izvršitelj treba izvršiti analizu do sada razvijenog SIGMA sustava kao osnove za nadogradnje i razvoj sukladno definiranim zahtjevima te izraditi dizajn specifikacije. 

2.2. TESTIRANJE POJEDINE FUNKCIONALNOSTI KOJA JE INTEGRIRANA U CJELOVITI SUSTAV 
· Od Izvršitelja se traži da isporuči testne scenarije po kojima će se provoditi testiranje te ispravak sukladno komentarima u slučaju neočekivanih ishoda testiranja.

· Odabrani Izvršitelj dužan je o nadogradnjama i promjenama na sustavu izvijestiti Naručitelja, a zatim nakon izvršenja aktivnosti da je aktivnost izvršena. U slučaju nemogućnosti izvršenja aktivnosti koja je planirana, odabrani Izvršitelj dužan je obavijestiti Naručitelja s pojašnjenjem odgode i ponudom novog plana. 

2.3. PRIJENOS PODATAKA U PRODUKCIJKO OKRUŽENJE
· Sukladno potrebi, odabrani Izvršitelj će obaviti prijenos podataka iz aplikacija u uporabi u produkcijsku okolinu i izvršiti provjeru funkcionalnosti modula u produkcijskoj okolini.

 2.4. EDUKACIJA KORISNIKA 
· Odabrani Izvršitelj se obvezuje predati Naručitelju dokumentaciju za korištenje modula (korisničke upute) nakon završetka svakog razvijenog i testiranog modula, a edukacije za korisnike dogovarati sukladno potrebama i odluci Naručitelja. Način izvođenja edukacija definiran je u točki 3.

2.5. PUŠTANJE U PRODUKCIJU 
· Nakon potvrđivanja ispravnosti rada modula u testnom okruženju izvršiti će se puštanje u produkciju.

	Edukacija korisnika za uporabu modula (dio 2.4. EDUKACIJA KORISNIKA)
Odabrani Izvršitelj je dužan organizirati i održati edukaciju korisnika o korištenju modula na slijedeći način:
1. Odabrani Izvršitelj dužan je održati edukacije u prostorijama Naručitelja, na lokaciji škole ili online putem.
2. Odabrani Izvršitelj snosi troškove pripreme i ispisa edukacijskih materijala za sve polaznike, predavača i sve ostale troškove koji proizlaze iz pripreme, organizacije i provedbe edukacija u sklopu ove aktivnosti.
3. O planu edukacija, datumu, vremenu početka i završetka edukacija Izvršitelj i Naručitelj će dogovarati putem službenih kanala koje odredi Naručitelj.
6. Prije početka edukacije, korisničke upute se moraju nalaziti u za to predviđenom modulu u sustavu kako bi bile dostupne korisnicima.
7. Odabrani Izvršitelj dužan je izraditi video upute kao pomoć pri korištenju sustava

	Tim za vođenje projekta
Za vođenje projekta biti će određen tim u sastavu: 
• voditelj projekta od strane Naručitelja, 
• voditelj projekta odabranog Izvršitelja,
• druge osobe po nalogu Naručitelja. 

	Dokumentacija za korištenje modula - korisničke upute 
1. Upute trebaju sadržavati slike ekrana/maski modula sa tekstualnim opisom programskih funkcija kao i definiranih formalno logičkih kontrola.
2. Upute trebaju sadržavati opise scenarija za postizanje određenog cilja (kada se cilj postiže izvršenjem niza pojedinačnih funkcija).
3. Nakon implementacije modula dokumentacija treba biti pohranjena u repozitoriju Naručitelja.
4. Odabrani Izvršitelj mora izvršavati ažuriranje dokumentacije kod promjene funkcionalnosti modula tijekom adaptivnog održavanja sukladno dogovoru s Naručiteljem.

	Edukacija korisnika za uporabu modula
Odabrani Izvršitelj je dužan organizirati i održati edukaciju korisnika o korištenju modula na slijedeći način:
1. Odabrani Izvršitelj dužan je održati edukacije u prostorijama Naručitelja, na lokaciji škole ili online putem.
2. Odabrani Izvršitelj snosi troškove pripreme i ispisa edukacijskih materijala za sve polaznike, predavača i sve ostale troškove koji proizlaze iz pripreme, organizacije i provedbe edukacija u sklopu ove aktivnosti.
3. O planu edukacija, datumu, vremenu početka i završetka edukacija Izvršitelj i Naručitelj će dogovarati putem službenih kanala koje odredi Naručitelj.
6. Prije početka edukacije, korisničke upute se moraju nalaziti u za to predviđenom modulu u sustavu kako bi bile dostupne korisnicima.
7. Odabrani izvršitelj dužan je izraditi video upute kao pomoć pri korištenju sustava.
8. Edukacija se treba održati sukladno usvojenom planu edukacije. Ako Naručitelj bude smatrao potrebnim, neke edukacije mogu se održati i ranije, o čemu će se odabrani Izvršitelj i Naručitelj dogovoriti posebno.

	Implementacije SIGMA sustava u odabrane ustanove
1. Odabrani Izvršitelj se obvezuje za vrijeme trajanja SIGMA projekta omogućiti korištenje cjelovitog ili dijela SIGMA sustava prema zahtjevu Naručitelja i zainteresiranosti ustanova/korisnika
2. Naručitelj će u dogovoru s dobavljačem odrediti dinamiku implementacije u odabranim ustanovama.
3. Odabrani Izvršitelj se obvezuje izvršiti razvoj procedura za
učitavanje/migraciju podataka u SIGMA sustav iz datoteka sa podacima iz sustava u uporabi u ustanovama,
4. Obveza naručitelja je priprema datoteka za učitavanje u SIGMA sustav,
5. Odabrani Izvršitelj se, u slučaju potrebe, obvezuje izvršiti edukaciju za 2-3 osobe po jednoj ustanovi. Obuka treba biti izvršena sukladno opisanom u Edukacija korisnika za uporabu modula

	Način pružanja usluge održavanja
Usluga održavanja treba sadržavati sljedeće usluge:
1. Usluga savjetovanja, pomoć Korisnicima u korištenju funkcionalnosti sustava Naručitelja te rješavanje svih prijavljenih incidenata.
2. Usluga promjene funkcionalnosti sustava i/ili razvoja manjih nadogradnji sustava sukladno postavljenim zahtjevima Naručitelja.
3. Usluga tehničkog održavanja baze sustava Naručitelja:
a. usluga održavanja podataka o korisnicima sa pripadajućim lozinkama i autorizacijama za rad u poslovnom sustavu,
b. usluga registriranja novih korisnika - definiranje svih prava pristupa i ostalih parametara rada za nove korisnike,
c. usluga provjere da li poslužitelj Naručitelja ima dovoljno mjesta na diskovima prema procjeni na osnovi dinamike rasta baze u odnosu na stanje od početka rada,
d. usluga čuvanja izvornog programskog koda poslovnog sustava Naručitelja.

	Usluga zakonskog održavanja sustava CARNET sigma
1. Ova usluga obuhvaća podršku (izvršenje izmjene/dorade funkcionalnosti) za usklađenje implementiranih funkcionalnosti u poslovnom sustavu CARNET sigma s promjenama Zakona o računovodstvu i/ili Zakona o PDV-u te ostalim zakonima, odlukama, pravilnicima ili uredbama koje su primjenjive ili vezane uz module dostupne u sustavu bez dodatne naplate.
2. Usluga zakonskog održavanja ugovara se za implementirani poslovni sustav CARNET sigma na dan sklapanja ugovora o održavanju i nadogradnjama.

	Sustav podrške korisnicima - Helpdesk
Odabrani Izvršitelj je dužan osigurati sustav podrške korisnicima za uporabu modula. Podrška treba biti omogućena na slijedeći način: 

1. Helpdesk treba biti dostupan korisnicima putem minimalno dva kanala, komunikacije: e-maila i telefona uz mogućnost ostavljanja govorne pošte u slučaju zauzeća linije
2. Redovno radno vrijeme Helpdeska treba biti radnim danom od 8 do 16 sati
3. Potrebno je osigurati i dežurstvo i to radnim danom od 16 do 20 sati te vikendom od 8 do 20 sati za slučaj većih problema koji utječu na poslovanje ustanove
4. Rok odgovora na e-mailove ili govornu poštu je u najkraćem roku od zaprimanja upita
5. Helpdesk je centraliziran, što znači da postoji samo jedna e-mail adresa i samo jedan broj telefona te se korisnici ne usmjeravaju na druge e-mail adrese, telefone, tvrtke, službe i osobe.

	Adaptivno održavanje CARNET SIGMA sustava
1. Adaptivno održavanje podrazumijeva/odnosi se na ugradnju nove funkcionalnosti prema zahtjevu Naručitelja u sustav SIGMA ili njegov pojedini implementirani modul

 2. Odabrani izvršitelj dužan je u sklopu ovog projekta izvršiti adaptivno održavanje SIGMA sustava do opsega radova u iznosu od 75 čovjek/dana, bez dodatne naknade.

	Post produkcijska podrška 
Odabrani izvršitelj obvezan je izvršavati post produkcijsku podršku. Post produkcijska podrška se sastoji od proaktivne i reaktivne podrške kako slijedi: 
1. Proaktivna podrška obuhvaća: 
1. kontinuirani nadzor rada softvera, 
2. pregled rada aplikacijskog poslužitelja, 
3. pregledavanje rada baze podataka, 
4. nadzor i optimizaciju performansi, 
5. izvršenje aktivnosti od strane odabranog Izvršitelja za omogućavanje ispravnog rada modula. 
2. Reaktivna podrška obuhvaća: 
1. Otklanjanje svih uzroka zastoja i neispravnosti u radu sustava, 
2. Odabrani Izvršitelj po prijavi zastoja ili neispravnosti u radu modula mora promptno pristupiti dijagnosticiranju problema i nakon utvrđivanja pristupiti otklanjanju istog, sa ciljem dovođenja sustava u ispravno stanje, 
3. Reaktivna podrška se odnosi na: 
a. intervencije u slučajevima kada sustav ne radi prema zadanoj specifikaciji, 
b. intervencije na komponentama sustava primjenom zakrpa, 
c. intervencije vezane za konfiguracijske parametre komponenata sustava, 
4. Odabrani Izvršitelj dužan je probleme riješiti u najkraćem roku. U slučaju nemogućnosti rješavanja problema u navedenom roku, odabrani Izvršitelj dužan je neposredno po odazivu o tome obavijestiti Naručitelja uz navod potrebnog vremena za rješavanje problema i obrazloženje. Odabrani Izvršitelj treba dobiti odobrenje Naručitelja za produljenje vremena rješavanja problema.

	Operativna podrška - poslovi i aktivnosti 
Odabrani Izvršitelj dužan je obavljati slijedeće poslove i aktivnosti: 
1. praćenje i podešavanje svih parametara sustava. 
2. periodički provjerava rad sustava i 
3. preventivno obavlja sve potrebne akcije kako bi sustav uvijek ispravno radio 
a. pregled stanja sustava, 
b. po potrebi, a ne češće od jednom u tri mjeseca, na zahtjev Naručitelja podnošenje izvještaja o stanju sustava uz prijedlog za eventualne promjene konfiguracije kako bi se osigurala pouzdanost, optimalan rad i funkcionalnost sustava. 
4. intervencije u slučajevima kada informacijski sustav ne radi prema zadanoj specifikaciji, 
5. intervencije na komponentama sustava primjenom zakrpa, 
6. intervencije vezane za konfiguracijske parametre komponenta sustava 
7. kontinuirani nadzor rada softvera, 
8. pregled postavki sustava, pregled rada aplikacijskog poslužitelja, 
9. pregledavanje rada baze podataka, 
10. nadzor i optimizacija performansi, 
11. pripremu i podršku sustava za sigurnosno testiranje koje provodi ili putem ovlaštenih predstavnika, 
12. redovito sigurnosno nadograđivanje sustava sa zakrpama proizvođača softvera u skladu s preporukama i dobrim praksama proizvođača, 
13. nadograđivanje sustava sukladno promjenama zakonskih regulativa. 
14. implementacija zakrpa (engl. patch) u razumnom roku nakon izdavanja zakrpe, a ne duže od 2 tjedna od izdavanja zakrpe od strane proizvođača, 
15. u slučajevima pojave kritičnih sigurnosnih problema (engl. Zero-Day Vulnerability) koji bi ugrozili sustav i podatke pohranjene na sustavu zakrpe treba implementirati odmah bez odgađanja.

	14
	Trajanje post produkcijske podrške 
Odabrani Izvršitelj dužan je pružati post produkcijsku podršku do kraja ugovora. 

	Zakonske promjene za vrijeme post produkcijske podrške 
Za vrijeme post produkcijske podrške kako je definirano u zahtjevu „Trajanje post produkcijske podrške“ odabrani Izvršitelj dužan je bez naknade nadograđivati module sa svim zakonskim promjenama koje se odnose na iste.

	Usluge održavanja Odoo platforme
1. Konzultantske usluge za upravljanje tehničkom arhitekturom Odoo platforme, 
2. Otklanjanje grešaka u Odoo-u u suradnji sa Odoo S.A. (prijava grešaka, analiza zakrpi i preduvjeta), 
3. Administracija održavanje aplikacijskog servera, 
4. Administracija i održavanje baza podataka (DB podrška), 
5. Sistem inženjerske usluge (SYS podrška), 
6. HelpDesk usluge potpore krajnjim korisnicima/vlasnicima poslovnih procesa (second line support), 
7. Fizička instalacija soft. "zakrpi" i novih verzija softvera prema preporukama Odoo S.A., 
8. Fizičko izvođenje procedura za MIS reporting i upite po zahtjevu ad-hoc, 
9. Rješavanje ranjivosti u suradnji sa NCERT-om.
10. Responzivnost dizajna sustava

	17
	Trajna pohrana 
Svi podaci implementiranih SIGMA sustava moraju biti pohranjeni trajno (bez vremenskog ograničenja).

	Prijenos podataka iz produkcijske u testnu bazu 
Odabrani Izvršitelj treba razviti procedure za automatizirani prijenos/kopiranje svih podataka produkcijske baze u testnu bazu, s ciljem omogućavanja testiranja modula bez potrebe ručnog unosa podataka u testnu bazu.

	Prijenos podataka iz sustava u uporabi 
1. Odabrani Izvršitelj treba razviti procedure za automatizirani prijenos/učitavanje matičnih podataka u produkcijsku bazu iz relevantnih sustava u uporabi u ustanovi. (Napomena: Pod relevantnima sustavima podrazumijevaju se svi sustavi koji su u uporabi u ustanovi, a sadrže podatke koji su obuhvaćeni modulima, 
2. Ustanova će pripremiti podatke za učitavanje prema formatu/strukturama koje će biti definirane od strane odabranog Izvršitelja.





SIGMA sustav– zahtjevi za razvoj i nadogradnje

Odabrani Izvršitelj u dogovoru s Naručiteljem dužan je isporučiti zahtjeve vezane uz adaptivno održavanje. 

Odabrani Izvršitelj u dogovoru s Naručiteljem dužan je isporučiti zahtjeve:
1. Zahtjevi za adaptivno održavanje
